Tecia Torres

Tecia Lyn Torres Moncaio (s. 16. elokuuta 1989 Fall River, Massachusetts) on yhdysvaltalainen korsisarjan vapaaottelija ja entinen potkunyrkkeilijä. Hän on voittanut IKF-liitossa kolmen eri potkunyrkkeilyn painoluokan mestaruudet.Tecia Torres awakeningfighters.com Viitattu 15.4.2021 

Alkuvuodet
Torres syntyi Massachusettsissa puertoricolaiselle isälle ja yhdysvaltalaiselle äidille kuusilapsiseen perheeseen.Tecia Torres saldrá con la bandera de Puerto Rico en UFC188 primerahora.com 13.6.2015 Viitattu 16.4.2021  Hän aloitti äidin myötä kamppailulajien harrastamisen 5-vuotiaana aluksi Jhoon Rheen taekwondolla, josta hän sai mustan vyön 12 vuoden harjoittelun jälkeen.UFC FIGHTER TECIA TORRES CAN’T BE INTIMIDATED  reebok.se Viitattu 16.4.2021  Torres siirtyi tämän jälkeen 18-vuotiaana harjoittelemaan potkunyrkkeilyä ja thainyrkkeilyä.Tecia Torres ufc.com Viitattu 16.4.2021 

Torres valmistui Florida Atlanticin yliopistosta, jossa hänen pääaineenaan oli rikosoikeus ja sosiologia. Torres suoritti 2017 maisterin tutkinnon kriminologiasta.Congrats! UFC’s Tecia Torres Earns Her Masters Degree mmaimports.com 5.2017 Viitattu 15.4.2021 

Potkunyrkkeily ja thainyrkkeily (2008–2013)
Torres otteli ensimmäisen ottelunsa thainyrkkeilyssä 13. syyskuuta 2008 Alyssa Alfonsoa vastaan, jonka hän voitti teknisellä tyrmäyksellä 57 sekunnissa.

Torres kävi myös toisen ottelunsa thainyrkkeilyn amatöörisäännöillä toukokuussa 2009, jolloin hän voitti Sahara Solimanin tuomariäänin. Kesäkuussa Torres otteli potkunyrkkeilysäännöillä Tiffany Connellia vastaan, jonka hän voitti myös tuomariäänin.

Haastaminen IKF-liiton ja World Combatin mestaruudesta (2009)
Kolmen ottelun jälkeen Torres osallistui 25. heinäkuuta IKF-liiton thainyrkkeily turnaukseen Orlandossa. Hän voitti avauskierroksella Ashley Albmanin hajaäänin ja toisella kierroksella Hannah Wilsonin tuomariäänin. Torres kohtasi loppuottelussa toista kertaa urallaan Tiffany Connellin, jolle hän tällä kertaa hävisi mestaruuden tuomariäänin.

Turnauksen jälkeen Torres otteli syyskuussa 2009 haastajana World Combat Sportsin thainyrkkeilyn mestaruudesta Marisela Badilloa vastaan. Hän hävisi mestaruuden hajaäänin.

IKF- ja IMTC-liiton kääpiösarjan mestaruudet (2010)
Torres voitti ennen kääpiösarjan turnausta yksittäisen ottelun Erica Eberlyä vastaan tuomariäänin huhtikuussa 2010. Torres otteli toistamiseen IKF-liiton turnauksessa, jossa hän voitti ensimmäisellä kierroksella Lacey Robertsin tuomariäänin. Toisella kierroksella Torres voitti Lakesha Springlen myös tuomariäänin. Loppuottelussa hän kohtasi Jaqui Bradleyn, jonka Torres voitti tuomariäänin.

Potkunyrkkeilyn mestaruuden jälkeen Torres otteli heti perään IMTC-liiton thainyrkkeilyn kääpiösarjan mestaruudesta 2. lokakuuta 2010. Hän kohtasi Woo Leon Parkin, jonka Torres voitti tuomariäänin ja voitti samalla ensimmäisen thainyrkkeilymestaruuden.

IKF-liiton atomisarjan mestaruus (2011)
Torres otteli suoraan IKF-liiton mestaruudesta 17. heinäkuuta 2011, tällä kertaa painoluokkaa kevyemmässä atomisarjassa. Hän kohtasi Carolina Garcian, jonka hän voitti tuomariäänin.

Torres otteli yhden thainyrkkeilyottelun Erica Tayloria vastaan heti perään 30. heinäkuuta, jonka hän voitti teknisellä tyrmäyksellä toisessa erässä. Mestaruuden jälkeen Torres valittiin myös Yhdysvaltain potkunyrkkeilymaajoukkueeseen WAKOn -tapahtumaan. Hän kohtasi marraskuussa 2011 Irlannissa puolalaisen Żaneta Cieślan, jolle Torres hävisi tuomariäänin.

IKF-liiton kärpässarjan mestaruus (2012)
Torres otteli vähemmän potkunyrkkeilyn parissa aloitettuaan kilpailemisen vapaaottelussa 2011. Hän otteli WAKO-liiton jälkeen vielä tammikuussa 2012 yhden thainyrkkeilyottelun Christina Jamesia vastaan voitokkaasti tuomariäänin.

Torres osallistui viimeisen kerran IKF-liiton turnaukseen 21. heinäkuuta 2012, tällä kertaa kärpässarjaan. Hän voitti ensimmäisellä kierroksella Karina Monteron tuomariäänin ja toisella kierroksella Michelle Burken myös tuomariäänin. Loppuottelu käytiin päivää myöhemmin turnauksen alkamisesta, jossa Torres voitti Nicole Ballin tuomariäänin.

Torres teki vielä yhden ottelun paluun potkunyrkkeilyn pariin toukokuussa 2013 aloitettuaan vapaaottelun ammattilaisena vuonna 2012. Hän kohtasi Crystal Parrishin Combat Sports Challenge -tapahtumassa K-1 säännöillä. Torres voitti ottelun teknisellä tyrmäyksellä ensimmäisessä erässä.

Vapaaottelu
Ennen ammattilaiseksi siirtymistä Torres otteli vapaaottelussa amatöörinä vuosina 2011–2012 ja voitti tuona aikana MMA Solutions, US Freedom Fighter ja American Battle organisaatioiden korsisarjan mestaruudet.

Invicta (2012–2013)
Torres aloitti ammattilaisuransa Invicta FC organisaatiossa, jossa hänen ensimmäinen ottelu käytiin 6. lokakuuta 2012 Invicta FC 3: Penne vs. Sugiyama -tapahtumassa. Hän voitti kamppailun tuomariäänin (30–27, 30–27, 30–27).Jessica Penne Triangles Naho Sugiyama Captures Atomweight Gold at Invicta FC 3 6.10.2012 Viitattu 15.4.2021 

Torres kohtasi seuraavaksi tammikuussa 2013 ensimmäistä otteluaan Invictassa käynyttä Paige VanZantia. Invicta FC 4 -tapahtumassa käyty kamppailu päättyi Torresin voittoon tuomariäänin (30–27, 30–27, 30–27). Hän otteli vielä kahdesti vuoden aikana. Toisen ottelunsa Torres kävi heinäkuussa Rose Namajunasia vastaan Invicta FC 6 -tapahtumassa, jonka hän voitti tuomariäänin (30-27, 29-28, 29-28). Bleacher Report internetsivusto palkitsi ottelun vuoden 2013 parhaana naisvapaaottelun kamppailuna.2013 Women's MMA Year-End Awards bleacherreport.com 31.12.2013 Viitattu 16.4.2021  Joulukuussa Torres otteli Felice Herrigia vastaan, joka oli otellut ennen Invictaan tuloaan tilastolla 9–4. Torres voitti Invicta FC 7 -tapahtumassa käydyn kamppailun tuomariäänin (30-27, 30-27, 30-27).Invicta FC 7 results: Barb Honchak outlasts Leslie Smith to retain belt mmajunkie.usatoday.com 8.12.2013 Viitattu 15.4.2021 

Ultimate Fighter (2014)
Joulukuussa 2013 Torresin ilmoitettiin olevan yksi yhdestätoista naisottelijasta, jotka ottavat osaa tosi-tv-sarjaan Ultimate Fighter. UFC haki uusia ottelijoita uuteen korsisarjaan.UFC acquires 11 fighters from Invicta FC, launches women's strawweight division with 'TUF 20' mmajunkie.usatoday.com 11.12.2013 Viitattu 15.4.2021  Torres otettiin Gilbert Melendezin joukkueeseen toisena valintana. Hän otteli ensimmäisellä kierroksella Randa Markosia vastaan, jolle Torres hävisi tuomariäänin.TUF 20 Episode 1 Recap: Randa Markos Upsets Tecia Torres mmarising.com 10.9.2014 Viitattu 15.4.2021  Hän sai tilaisuuden palata takaisin, kun Anthony Pettisin joukkueeseen kuulunut Justine Kish loukkasi polvensa kesken harjoittelun. Torres kohtasi Bec Rawlingsin ensimmäisellä kierroksella, jonka hän voitti tuomariäänin. Torres eteni toiselle kierrokselle, jossa hän kohtasi Carla Esparzan. Torres hävisi kamppailun tuomariäänin.

UFC (2014–)
Torres sai moniotteluisen sopimuksen UFC:n kanssa ja kohtasi Angela Magañan The Ultimate Fighter 20 Finale -tapahtumassa, jossa käytiin myös naisten ensimmäinen korsisarjan mestaruusottelu. Torres voitti ottelun tuomariäänin (30–27, 30–27, 30–26).The Ultimate Fighter Finale ufc.com 11.12.2014 Viitattu 15.4.2021 

Hän otteli kahdesti vuonna 2015, joista ensimmäinen ottelu käytiin kesäkuussa UFC 188 -tapahtumassa. Torres kohtasi Angela Hillin, jonka hän voitti tuomariäänin (30–27, 30–27, 29–28). Joulukuussa Torres kohtasi Jocelyn Jones-Lybargerin, joka korvasi hänen aluperäisen loukkaantumisesta kärsineen vastustajan Michelle Watersonin. Jones-Lybarger otteli ensimmäistä kertaa UFC:ssä. Hän voitti UFC 194 -tapahtumassa käydyn ottelun tuomariäänin (30–27, 30–27, 30–27).UFC 194 results: Tecia Torres too quick for Jocelyn Jones-Lybarger in decision sweep mmajunkie.usatoday.com 12.12.2015 Viitattu 15.4.2021 

Huhtikuussa 2016 Torres kohtasi urallaan toisen kerran Rose Namajunasin. Ottelu käytiin UFC on Fox: Teixeira vs. Evans -tapahtumassa, joka oli samalla illan toinen pääottelu. Torres hävisi kamppailun tuomariäänin (28–29, 28–29, 28–29).UFC on FOX 19 results: Rose Namajunas avenges loss to Tecia Torres with decision mmajunkie.usatoday.com 16.4.2016 Viitattu 15.4.2021 

Torres otteli kolmesti vuoden 2017 aikana. Hän kohtasi ensin helmikuussa Bec Rawlingsin, jota vastaan Torres oli otellut Ultimate Fighterissa. Rawlingsin painittua sallitun painorajan yli, ottelu käytiin epävirallisessa painoluokassa.UFC Fight Night 104 weigh-in results: Bermudez (145.5) and Jung (145.5) official, Rawlings off mark mmajunkie.usatoday.com 3.2.2017 Viitattu 15.4.2021  Torres voitti kamppailun tuomariäänin (30–27, 30–27, 30–27). Heinäkuussa hän kohtasi Juliana Liman, jonka Torres voitti takakuristuksella toisen erän alussa. Hänet palkittiin voitosta illan suoritus bonuksella.TUF 25 Finale bonuses: Justin Gaethje's sick, sick debut was a double winner for $100,000 mmajunkie.usatoday.com 8.7.2017 Viitattu 15.4.2021  Joulukuussa Torres kohtasi Michelle Watersonin, jota vastaan hänen oli tarkoitus otella vuotta aiemmin. UFC 218 -tapahtumassa käyty kamppailu päättyi Torresin voittoon tuomariäänin (30–27, 29–28, 29–28).UFC 218 results: Cardio pays dividends for Tecia Torres in decision win over Michelle Waterson mmajunkie.usatoday.com 2.12.2017 Viitattu 15.4.2021 

Torresin vuosi 2018 ei mennyt voitokkaasti hävittyään molemmat ottelunsa. Ensin hän koki tappion helmikuussa mestaruudesta aiemmin otelleelle Jéssica Andradelle tuomariäänin (27–29, 28–29, 28–29)UFC on FOX 28 results: Jessica Andrade too much for Tecia Torres in crucial 115-pound fight mmajunkie.usatoday.com 24.2.2018 Viitattu 15.4.2021  ja heinäkuussa entiselle korsisarjan mestarille Joanna Jędrzejczykille myös tuomariäänin (27–30, 27–30, 27–30).UFC on FOX 30 results: Joanna Jedrzejczyk outstrikes Tecia Torres to get back on track mmajunkie.usatoday.com 28.7.2018 Viitattu 15.4.2021 

Torres otteli 2019 vuoden myös kahdesti, joista ensimmäinen oli maaliskuussa Zhang Weilitä vastaan. Ottelu käytiin UFC 235 -tapahtumassa, jossa hän hävisi tuomariäänin (28–29, 27–30, 27–30).UFC 235 results: Weili Zhang shuts down Tecia Torres for 19th straight win mmajunkie.usatoday.com 2.3.2019 Viitattu 15.4.2021  Elokuussa Torres kohtasi 12 otteluun voittamattoman Marina Rodriguezin. Hän hävisi kamppailun tuomariäänin (30–27, 30–27, 30–26), joka oli neljäs peräkkäinen tappio.UFC Uruguay Results: Marina Rodriguez Stays Undefeated, Defeats Tecia Torres by Unanimous Decision cagesidepress.com 10.8.2019 Viitattu 15.4.2021 

Torres otteli myös vuonna 2020 kahdesti ja oli tarkoitus kohdata ensin Mizuki Inoue maaliskuussa, mutta koronaviruspandemian vuoksi ottelu peruttiin. Torres kohtasi sitä vastoin Brianna Van Buren kesäkuussa, jonka hän voitti tuomariäänin (30–27, 30–27, 30–27). Joulukuussa Torres voitti Sam Hughesin UFC 256 -tapahtumassa teknisellä tyrmäyksellä ensimmäisessä erässä, kun Hughes ilmoitti ennen toisen erän alkua, ettei kyennyt enää näkemään selkeästi.UFC 256 Results: Tecia Torres Lights Up Newcomer Sam Hughes cagesidepress.com 12.12.2020 Viitattu 15.4.2021 

Torres palasi sittemmin elokuussa 2021 takaisin ottelemaan, jolloin hän kohtasi Angela Hillin UFC 265 -tapahtumassa. Kaksikon oli tarkoitus kohdata jo edellisvuoden aikana. Torres voitti kamppailun tuomariäänin (30–27, 30–27, 29–28).UFC 265 Results: Tecia Torres Still Too Much for Angela Hill cagesidepress.com 7.8.2021 Viitattu 12.9.2021 

Hän palasi takaisin häkkiin huhtikuussa 2022 käsivamman jälkeen ja kohtasi Mackenzie Dernin. UFC 273 -tapahtumassa käyty kamppailu päättyi tappioon hajaäänin (29–28, 28–29, 28–29).UFC 273 Results: Mackenzie Dern Earns Key Win in Thrilling Fight with Tecia Torres cagesidepress.com 9.4.2022 Viitattu 10.4.2022 

Saavutukset
Potkunyrkkeily
International Kickboxing Federation
Kääpiösarjan mestaruus
Atomisarjan mestaruus
Kärpässarjan mestaruus

Thainyrkkeily
International Muay Thai Council
Kääpiösarjan mestaruus

Vapaaottelu
UFC
Illan suoritus (kerran, vs. Juliana Lima)

Muualla
Torres on pelattavana hahmona vapaaottelupeleissä EA Sports UFC 2 (2016), EA Sports UFC 3 (2018) ja EA Sports UFC 4 (2020).Tecia Torres easports.com Viitattu 16.4.2021 UFC 3 Women's Stawweight Fighter Roster and Rating ea.com Viitattu 16.4.2021 EA SPORTS UFC 4 Roster - All Fighters in UFC 4 gamesatlas.com 23.7.2020 Viitattu 16.4.2021 

Lähteet

Luokka:Yhdysvaltalaiset taekwondoinit
Luokka:Yhdysvaltalaiset potkunyrkkeilijät
Luokka:Yhdysvaltalaiset thainyrkkeilijät
Luokka:Yhdysvaltalaiset vapaaottelijat
Luokka:Vuonna 1989 syntyneet
Luokka:Elävät henkilöt